

MOKSLINĖS – PRAKTINĖS GAMTOS MOKSLŲ KONFERENCIJOS

**„JAUNOJO TYRĖJO VEIKLA 2023“**

NUOSTATAI

**I. BENDROSIOS NUOSTATOS**

1. Šie nuostatai reglamentuoja mokslinės – praktinės konferencijos „Jaunojo tyrėjo veikla 2023“ (toliau – Konferencija) tikslą ir uždavinius, dalyvius, organizatorius, organizavimo ir vykdymo tvarką.

2. Šią konferenciją organizuoja Šiaulių Salduvės progimnazija. Partneriai: Vilniaus universiteto Šiaulių akademijos Botanikos sodas, Šiaulių miesto savivaldybės švietimo centras.

**II. KONFERENCIJOS TIKSLAS IR UŽDAVINIAI**

3. Konferencijos organizavimo tikslas **–** skatinti mokinių domėjimąsi gamtos mokslais.

4. Konferencijos organizavimo uždaviniai:

4.1. Ugdyti mokinių ir studentų gamtamokslinį raštingumą.

4.2. Formuoti mokinių tiriamosios veiklos, mokslinio ir kritinio mąstymo įgūdžius.

4.3. Skatinti pedagogus dalintis gerąja patirtimi ir ieškoti galimybių plėtoti tiriamąją veiklą skirtingų dalykų ugdymo procese.

4.4. Skatinti bendradarbiavimą tarp mokslininkų, mokytojų ir tyrėjų.

**III. DALYVIAI**

5. Konferencijoje kviečiami dalyvauti progimnazijų, gimnazijų mokiniai ir pedagogai, aukštųjų mokyklų dėstytojai ir studentai.

**IV. KONFERENCIJOS ORGANIZAVIMAS**

6. Konferencija vyks **2023 m. lapkričio 29 d.** Vilniaus universiteto Šiaulių akademijos Botanikos sode (Paitaičių g. 4, Šiauliai). Registracijos pradžia 9.30 val. Renginio pradžia 10 val.

7. Konferencijos pranešėjai registruojasi [www.semiplius.lt](http://www.semiplius.lt), taip pat užpildo elektroninę formą (<https://docs.google.com/forms/d/e/1FAIpQLSfjA4HNMkXH25U6Ch8Pr4eoL17E5Pj1ReE97md2lNA2lqe9KA/viewform?usp=sf_link> iki **2023 m. lapkričio 10 d**. ir atsiunčia tiriamojo darbo santraukos arba metodinės patirties (jeigu pranešimą skaitys mokytojas/dėstytojas) santrauką (1 priedas) el. paštu tiriamojiveikla@gmail.com. Jų santraukos bus išspausdintos recenzuojamame konferencijos leidinyje. ***Konferencijoje kviečiami dalyvauti tik dalyviai, kurie skaitys pranešimus.***

8. Konferencijoje pranešimus gali skaityti visi dalyviai: mokytojai, dėstytojai, mokiniai, studentai. Pranešimo trukmė – 6–10 min.

9. Galimos pranešimų formos: žodinis, stendinis, vaizdo.

10. Probleminės temos:

* praktinės-tiriamosios mokinių ar studentų veiklos pristatymai klimato kaitos tema;
* moksliniai tyrimai: ekonominė botanika, augalų įvairovės, gamtinės aplinkos tyrimai.
* pedagoginiai atradimai: sėkmingos mokymo patirtys, siekiant ugdyti jaunojo tyrėjo kompetencijas (ugdymo formos, metodai, pasiekimai);
* mokinio skirtybių suvokimas, atpažinimas ir panaudojimas siekiant ugdyti jaunąjį tyrėją: ugdymo individualizavimas ir diferencijavimas, praktinės veiklos ir jų refleksija, pažangos įsivertinimas ir vertinimas;
* jaunojo tyrėjo ugdymui(si) palankių aplinkų kūrimo ir tobulinimo patirtis, pamokos už tradicinės klasės ribų;
* kritinį, analitinį, kūrybinį mąstymą, gebėjimą spręsti problemas, iniciatyvumą, socialumą ugdantis mokymas(sis);
* [mokinių pasiekimų gerinimas į STEAM orientuoto ugdym](http://www.jurguciomokykla.lt/lt/steam/mokiniu-pasiekimu-gerinimas-i-steam-orientuotas-ugdymas)o kontekste;
* skirtingų dalykų mokymas STE(A)M kultūrai puoselėti: kaip įtraukti mokinį į aktyvią tiriamąją ir kūrybinę veiklą;
* neformaliojo ugdymo veiklos, skiriamos STEAM plėtrai.

11. Konferencijos darbotvarkė:

|  |  |
| --- | --- |
| 9.30-10.00 val. | Registracija. |
| 10.00-10.40 val. | Sveikinimo žodis, plenarinis posėdis. |
| 10.40-12.00 val.\* | Dalyvių pranešimai. |
| 12.00-12.15 val.\* | Vaišinsimės Botanikos sode užaugintų žolelių arbata. |
| 12.15-13.15 val.\* | Tiriamoji veikla Botanikos sodo teritorijoje. |
| 13.15-13.30 val.\* | Konferencijos apibendrinimas. |
| *\*Laikas gali būti koreguojamas atsižvelgiant į dalyvių skaičių.* |

**12. Dalyvio mokestis – 2 EUR.**

Konferencijos dalyviams bus išduodami Šiaulių miesto savivaldybės Švietimo centro kvalifikacijos tobulinimo centro pažymėjimai.

Konferencijos dalyvio mokestį (2 Eur) galima sumokėti pavedimu: iš asmeninių lėšų prašome mokėti į sąskaitą Nr. LT73 7300 0100 8725 3055 AB bankas ,,Swedbank”, banko kodas 7300. Biudžetinėms įstaigoms pavedimu mokėti į sąskaitą Nr. LT68 7300 0100 8697 6113 AB bankas ,,Swedbank”, banko kodas 7300. Nurodyti dalyvio vardą pavardę, renginio pavadinimą.

**Konferencijos organizavimo grupė:**

*dr. Neringa Jokubauskienė*, Šiaulių Salduvės progimnazijos biologijos mokytoja ekspertė

*dr. Natalija Kaunickienė*, Šiaulių Salduvės progimnazijos direktorė

*Ina Macaitienė*, vyresnioji lietuvių kalbos mokytoja

*Ingrida Žurauskė*, Šiaulių Salduvės progimnazijos matematikos mokytoja metodininkė

*Viktorija Ušakovaitė*, neformaliojo ugdymo mokytoja

*dr. Martynas Kazlauskas,* Vilniaus universiteto Šiaulių akademijos Botanikos sodo vadovas

*dr. Rimanta Vainorienė*, Vilniaus universiteto Šiaulių akademijos Regionų plėtros instituto mokslo darbuotoja

*Virginija Aleknienė*, Vilniaus universiteto Šiaulių akademijos Botanikos sodo botaninių kolekcijų kuratorė

*Lina Šuntaitė-Kruopienė*, Vilniaus universiteto Šiaulių akademijos Botanikos sodo edukatorė-administratorė

**Redakcinis metodinis komitetas:**

dr. Martynas Kazlauskas, Vilniaus universiteto Šiaulių akademijos Botanikos sodo vadovas

dr. Rimanta Vainorienė, Vilniaus universiteto Šiaulių akademijos Regionų plėtros instituto mokslo darbuotoja

dr. Natalija Kaunickienė, Šiaulių Salduvės progimnazijos direktorė

dr. Neringa Jokubauskienė, Šiaulių Salduvės progimnazijos biologijos mokytoja ekspertė

**V. BAIGIAMOSIOS NUOSTATOS**

13. Konferencijos dalyvių pranešimų medžiaga bus apibendrinta ir paskelbta recenzuojamame konferencijos leidinyje.

14. Išsamesnė informacija teikiama el. paštu tiriamojiveikla@gmail.com arba telefonu (8 41) 433 861. Kontaktinis asmuo – Viktorija Ušakovaitė.

**1 PRIEDAS**

**REIKALAVIMAI METODINĖS VEIKLOS/ TIRIAMOSIOS VEIKLOS SANTRAUKOS PATEIKIMUI**

1. Santrauka turi būti parašyta taisyklinga lietuvių kalba.

2. Santrauka pateikiama *Word* dokumente (šriftas *Times New Roman*, dydis – 12 pt., tarpai tarp eilučių – 1,5 eilutės).

3. Tiriamojo darbo santraukos apimtis iki – 2000 simbolių (su tarpais).

**Santraukos struktūriniai elementai:**

1. Darbo pavadinimas

2. Autoriaus(-ių) vardas(-ai), pavardė(-ės)

3. Darbo vadovo(-ų) vardas(-ai), pavardė(-ės)

4. Ugdymo/ studijų įstaigos pavadinimas

5. Santrauka (pateikiamas darbo tikslas, uždaviniai, trumpai apibūdinami metodai ir rezultatai, pateikiamos išvados).

**Reikalavimai stendiniams pranešimams:**

1. Pranešimo tematika turi būti skirta pasirinktai probleminei sričiai pristatyti.

2. Pateikiama pranešimo santrauka raštu, akcentuojant jo aktualumą, tikslus, uždavinius ir rezultatus.

3. Pranešimas turi tilpti 1 kv. m. plote.

4. Pranešėjas parengia stendinio pranešimo trumpą pristatymą (6 min.) žodžiu.

Moksliniai straipsniai, metodinės patirties santraukos pateikiamos el. paštu tiriamojiveikla@gmail.com, dokumento pavadinimas – dalyvio vardas ir pavardė.